Nutella

Η Nutella (μετάφραση στα ελληνικά: Νουτέλα) είναι ιταλικό εμπορικό σήμα ζαχαρούχου αλείμματος κακάο φουντουκιού. Η Νουτέλα παρασκευάζεται από την ιταλική εταιρεία Ferrero και πρωτοπαρουσιάστηκε το 1964, αν και η πρώτη παραγωγή χρονολογείται το 1963.

 Ιστορία 
Ο Πιέτρο Φερέρο είχε ένα αρτοποιείο στην Άλμπα, μια ιταλική πόλη γνωστή για την παραγωγή φουντουκιών. Το 1946 πούλησε τα αρχικά 300 κιλά παρτίδας Pasta Gianduja, που προέρχονταν από την Τζαντούγια. Αρχικά πωλήθηκε ως συμπαγές μπλοκ και η Ferrero άρχισε να πουλά μια κρεμώδη έκδοση το 1951 ως Supercrema gianduja.

Το 1963, ο υιός του Φερέρο, Μικέλε Φερέρο, ανανέωσε το Supercrema gianduja με σκοπό να το προωθήσει σε όλη την Ευρώπη. Η σύνθεσή του τροποποιήθηκε και μετονομάστηκε σε «Nutella». Το πρώτο βάζο Nutella έφυγε από το εργοστάσιο στην Άλμπα στις 20 Απριλίου 1964. Το προϊόν σημείωσε άμεση επιτυχία και παραμένει ευρέως δημοφιλές.

Το 2012, ο Γάλλος Γερουσιαστής Ιβ Ντοντινί πρότεινε αύξηση του φόρου στο φοινικέλαιο από 100 ευρώ σε 400 ευρώ ανά τόνο. Σε ποσοστό 20%, το φοινικέλαιο είναι ένα από τα κύρια συστατικά της Nutella και ο φόρος ονομάστηκε «φόρος Nutella» στα μέσα ενημέρωσης.

Στις 14 Μαΐου 2014, η Poste Italiane (Ιταλικά Ταχυδρομεία) εξέδωσε ένα αναμνηστικό γραμματόσημο Nutella για την 50ή επέτειο. Το γραμματόσημο των 70 λεπτών του ευρώ σχεδιάστηκε από το Κρατικό Νομισματοκοπείο και Πολυγραφικό Ινστιτούτο και περιλαμβάνει ένα βάζο Nutella σε χρυσό φόντο. Η Ferrero πραγματοποίησε μια Ημέρα Nutella στις 17 και 18 Μαΐου για να εορτάσει την επέτειο.

 Συστατικά 
Τα κύρια συστατικά της Νουτέλας είναι η ζάχαρη και το φοινικέλαιο (πάνω από 50%). Περιέχει επίσης φουντούκι σε ποσοστό 13%, στερεό κακάο και αποβουτυρωμένο γάλα. Στις Ηνωμένες Πολιτείες και στο Ηνωμένο Βασίλειο, η Νουτέλα περιέχει προϊόντα σόγιας. Η Νουτέλα κυκλοφορεί ως «κρέμα φουντουκιού» σε πολλές χώρες. Σύμφωνα με την ιταλική νομοθεσία, δεν μπορεί να χαρακτηριστεί ως «κρέμα σοκολάτας», καθώς δεν πληροί τα κριτήρια ελάχιστης συγκέντρωσης στερεών κακάο. Η Ferrero χρησιμοποιεί το 25% της παγκόσμιας προσφοράς φουντουκιών, αν και δεν χρησιμοποιούνται όλα αυτά αποκλειστικά στη Nutella.

Τον Νοέμβριο του 2017, η εταιρεία τροποποίησε ελαφρά τη συνταγή, αυξάνοντας την περιεκτικότητα σε ζάχαρη και αποβουτυρωμένο γάλα σε σκόνη. Δεδομένου ότι το χρώμα του προϊόντος είναι πιο ανοιχτόχρωμο, το Κέντρο Προστασίας Καταναλωτών του Αμβούργου εκτίμησε ότι η περιεκτικότητα σε κακάο ήταν επίσης μειωμένη. Ορισμένα ειδησεογραφικά πρακτορεία ανέφεραν ότι η τροποποίηση της συνταγής οδήγησε τους καταναλωτές να «εξοργιστούν» ή να «τρελαθούν».

Η παραδοσιακή συνταγή του Πεδεμόντιο, ντζαντούγια, ήταν ένα μείγμα που περιείχε περίπου 71,5% πάστα φουντουκιού και 19,5% σοκολάτα. Αναπτύχθηκε στο Πεδεμόντιο της Ιταλίας, λόγω έλλειψης κόκκων κακάο μετά τη μεταπολεμική μερίδα μειωμένης διαθεσιμότητας της πρώτης ύλης.

 Θρεπτικά στοιχεία 
Η Νουτέλα περιέχει 10,4% κορεσμένα λιπαρά και 58% επεξεργασμένη ζάχαρη κατά βάρος. Μια μερίδα δύο κουταλιών της σούπας (37 γραμμάρια) Nutella περιέχει 200 θερμίδες, συμπεριλαμβανομένων 99 θερμίδων από 11 γραμμάρια λίπους (3,5 γραμμάρια από τα οποία είναι κορεσμένα) και 80 θερμίδες από 21 γραμμάρια ζάχαρης. Το άλειμμα περιέχει επίσης 15 mg νατρίου και 2 g πρωτεΐνης ανά μερίδα (για αναφορά, το μέγεθος μερίδας του Καναδά είναι 1 κουταλιά της σούπας ή 19 γραμμάρια).

 Παραγωγή 
αριστερά|μικρογραφία|"Nutella café" στο Οντάριο, 2016
Η Nutella παράγεται σε διάφορες εγκαταστάσεις. Στην αγορά της Βόρειας Αμερικής, παράγεται σε εργοστάσιο στο Μπράντφορντ, στο Οντάριο του Καναδά και στο Σαν Χοσέ Ιτουρμπίντε, στο Γκουαναχουάτο του Μεξικό.

Για την Αυστραλία και τη Νέα Ζηλανδία, η Nutella παρασκευάζεται στο Λίθγκοου της Νέας Νότιας Ουαλίας από τα τέλη της δεκαετίας του 1970.

Δύο από τα τέσσερα εργοστάσια της Ferrero στην Ιταλία παράγουν Nutella, στην Άμπα του Πεδεμόντιο και στο Σαντ΄Άντζελο ντέι Λομπάρντι στην Καμπανία. Στη Γαλλία, μια μονάδα παραγωγής βρίσκεται στο Βιλέρ-Εκάλ. Για την Ανατολική Ευρώπη (συμπεριλαμβανομένης της Νοτιοανατολικής Ευρώπης, της Πολωνίας, της Τουρκίας, της Τσεχίας και της Σλοβακίας) και τη Νότια Αφρική, παράγεται στη Βαρσοβία και στη Μανίσα. Για τη Γερμανία και τη Βόρεια Ευρώπη, η Nutella παράγεται στο εργοστάσιο της Ferrero στο Στάταλεντορφ, το οποίο υπάρχει από το 1956. Η Nutella εισήλθε στη ρωσική αγορά και διαθέτει επίσης εργοστάσιο παραγωγής στο Βλαντίμιρ.

Η Ferrero διαθέτει επίσης εγκατάσταση στο Πόσος Ντε Κάλντας της Βραζιλίας, το οποίο προμηθεύει τη βραζιλιάνικη αγορά, με μέρος της παραγωγής να εξάγεται στο εξωτερικό. Επίσης, παρασκευάζεται στην Τουρκία και εξάγεται σε χώρες όπως η Ινδία.

Η παγκόσμια παραγωγή το 2013 ήταν περίπου 350.000 τόνοι.

 Αποθήκευση 
Η ετικέτα αναφέρει ότι η Νουτέλα δεν χρειάζεται να διατηρηθεί στο ψυγείο. Αυτό οφείλεται στο γεγονός ότι η μεγάλη ποσότητα ζάχαρης στο προϊόν λειτουργεί ως συντηρητικό για την πρόληψη της ανάπτυξης μικροοργανισμών. Πιο συγκεκριμένα, η ζάχαρη δρα ως συντηρητικό δεσμεύοντας το νερό του προϊόντος, γεγονός που εμποδίζει την ανάπτυξη των μικροοργανισμών. Η ψύξη προκαλεί τη σκλήρυνση της Νουτέλας, επειδή περιέχει λίπη από τα φουντούκια. Όταν τα λίπη ξηρών καρπών τοποθετούνται σε χαμηλές θερμοκρασίες, γίνονται πολύ δύσκολο να απλωθούν. Τα φουντούκια περιέχουν σχεδόν 91% μονοακόρεστα λιπαρά, τα οποία είναι γνωστό ότι είναι υγρά σε θερμοκρασία δωματίου και στερεοποιούνται σε θερμοκρασίες ψυγείου. Η θερμοκρασία δωματίου επιτρέπει στο προϊόν να έχει μια λεία και επαλειφόμενη σύσταση, επειδή τα μονοακόρεστα έλαια από το φουντούκι είναι υγρά σε αυτή την κατάσταση. Επιπλέον, το φοινικέλαιο που χρησιμοποιείται στην νουτέλα δεν χρειάζεται ψύξη, γιατί περιέχει υψηλές ποσότητες κορεσμένου λίπους και αντιστέκεται στο να χαλάει.How to store Nutella , Manufacturer's website Τα υπόλοιπα συστατικά της Νουτέλας, όπως το κακάο, το αποβουτυρωμένο γάλα σε σκόνη, η λεκιθίνη σόγιας και η βανιλίνη, δεν χρειάζονται επίσης ψύξη.

 Εικόνες 

 Δείτε επίσης 
 Ferrero Rocher
 Nocilla
 Nudossi
 Nutellagate

 Παραπομπές 

 Εξωτερικοί σύνδεσμοι 



Κατηγορία:Αλείμματα
Κατηγορία:Ιταλικά εμπορικά σήματα
Κατηγορία:Εμπορικά σήματα της Ferreto SpA